Mandrake Root

Το Mandrake Root είναι τραγούδι του χαρντ ροκ συγκροτήματος Deep Purple και συμπεριλαμβάνεται στον πρώτο τους δίσκο με τίτλο "Shades of Deep Purple", του οποίου αποτελεί το πέμπτο τραγούδι.

Σύνθεση και ηχογράφηση
Κατά βάση, το τραγούδι αποτελείται από σόλο κιθάρας και πλήκτρων, δίνοντας έμφαση στα τύμπανα, παρά το ότι υπάρχουν  φωνητικά. Ήταν το πρώτο τραγούδι το οποίο ηχογράφησαν οι Deep Purple, στην πολυετή καριέρα τους και ήταν το κομμάτι με το οποίο έκλειναν τις συναυλίες τους, μέχρι το 1971.Mandrake Root - Deep Purple | Song Info | AllMusic

Ηχογραφήθηκε στα "Pye's Marble Arch Studios", τον Μάιο του 1968 και η παραγωγή έγινε από τον Ντέρεκ Λώρενς. Παρά το γεγονός ότι η διάρκεια της στούντιο εκτέλεσης του ήταν 6 λεπτά και 9 δευτερόλεπτα, στις ζωντανές εμφανίσεις των Deep Purple αποτελούσε βάση για να αυτοσχεδιάσουν ο Ρίτσι Μπλάκμορ και ο Τζον Λορντ, φτάνοντας σε διάρκεια ακόμη και τα 30 λεπτά.Mandrake Root by Deep Purple Songfacts

Στη βιογραφία του Τζέρι Μπλουμ για τον Ρίτσι Μπλάκμορ, ο ντράμερ Ρίκι Μάνρο αναφέρεται: "Εγώ συνέγραψα το τραγούδι, εφηύρα όλα τα τύμπανα και τις προφορές και αυτός έγραψε το ριφ. Ήταν περισσότερο ένα instrumental παρά ένα φωνητικό τραγούδι."Mandrake Root by Deep Purple Ο Νικ Σίμπερ, ο αρχικός μπασίστας των Deep Purple, αναφέρεται επίσης από τον Μπλουμ: "Το Mandrake Root γράφτηκε από έναν τύπο που ονομαζόταν Μπιλ Πάρκινσον και αρχικά ονομαζόταν "Lost Soul". Ο Πάρκινσον είχε συνυπάρξει με τον Μπλάκμορ στους Savages του Screaming Lord Sutch, το καλοκαίρι του 1966.Lost Soul by Screaming Lord Sutch & the Savages

Ζωντανές ηχογραφήσεις
Το Mandrake Root αποτέλεσε κομμάτι των ζωντανών εμφανίσεων του συγκροτήματος από το 1968 όταν και ξεκίνησαν, μέχρι το 1971. Ζωντανά ηχογραφημένοι δίσκοι των Deep Purple στους οποίους συμπεριλαμβάνονται εκτελέσεις του κομματιού, είναι οι εξής:

 Deep Purple in Concert (1980)
 Scandinavian Nights (1988)
 Space Vol 1 & 2 (2001)
 Inglewood - Live in California (2002)
 Live in Stockholm (2005)
 Live in Montreux 69 (2006)

Μέλη των Deep Purple
Το Mandrake Root ηχογραφήθηκε από την πρώτη γραμμή μελών των Deep Purple. Η σύνθεση του συγκροτήματος είχε την εξής μορφή:

 Ροντ Έβανς - φωνητικά
 Ρίτσι Μπλάκμορ - κιθάρα
 Τζον Λορντ - πλήκτρα
 Νικ Σίμπερ - μπάσο
 Ίαν Πέις - τύμπανα

Παραπομπές

Πηγές
 Shades of Deep Purple CD Booklet 2000 EMI Records
 The Complete Deep Purple, Michael Heatley, Reynolds & Hearn, 2005

 Εξωτερικοί σύνδεσμοι 
 Στίχοι Mandrake Root 
 Guitar Tabs 1
 Guitar Tabs 2

Κατηγορία:Τραγούδια των Deep Purple
Κατηγορία:Τραγούδια του 1968
Κατηγορία:Singles του 1968